KOMISSION ASETUS (ETY) N:o 2361/76,
annettu 29 päivänä syyskuuta 1976,
interventioelinten hallussaan pitämän tupakan myyntiin saattamisen menettelyistä ja edellytyksistä annetun asetuksen (ETY) N:o 3389/73 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna liittymisasiakirjalla(2), ja erityisesti sen 7 artiklan 4 kohdan,
sekä katsoo, että
interventioista lähtöisin olevien tuotteiden käytön ja/tai käyttötarkoituksen tarkastamisen yhteisistä yksityiskohtaisista säännöistä 30 päivänä kesäkuuta 1976 annetulla komission asetuksella (ETY) N:o 1687/76(3), sellaisena kuin se on muutettuna asetuksella (ETY) N:o 2054/76(4), kumotaan interventioelinten hallussaan pitämän tupakan myyntiin saattamisen menettelyistä ja edellytyksistä 13 päivänä joulukuuta 1973 annetun komission asetuksen (ETY) N:o 3389/73(5), sellaisena kuin se on muutettuna asetuksella (ETY) N:o 1344/75(6), tiettyjä säännöksiä,
asetuksen (ETY) N:o 3389/73 säännökset olisi mukautettava yhteisiin sääntöihin, ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3389/73 seuraavasti:1. Korvataan 7 artikla seuraavasti:
1. Korvataan 7 artikla seuraavasti:
"Edellä 5 artiklassa tarkoitettu vakuus vapautetaan ainoastaan, jos:
a) tarjousta ei ole tehty sääntöjen mukaisesti;
b) tarjouksentekijää ei ole julistettu tarjouskilpailun voittajaksi;
c) tarjouskilpailun voittaja on maksanut tarjouskilpailun ratkaisun edellyttämän hinnan ja vientiä koskevan tarjouskilpailun osalta esittänyt asetuksen (ETY) N:o 1687/76 12 artiklassa säädetyn todisteen."
2. Korvataan 8 artiklan 4 kohta seuraavasti:
"4. Vientitarkoituksessa järjestetyn julkisen huutokaupan osalta ostajan on annettava vientivakuus 5 artiklan 1 kohdan mukaisesti."
2 artikla
Tämä asetus tulee voimaan 1 päivänä lokakuuta 1976.
Interventiovarastoista ennen 1 päivää lokakuuta 1976 pois siirrettyihin tuotteisiin sovelletaan kuitenkin säännöksiä, joita on sovellettu ennen kyseistä päivää.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä syyskuuta 1976.